Document ID: 32003R2012

Komission asetus (EY) N:o 2012/2003,
annettu 14 päivänä marraskuuta 2003,
neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta annetun asetuksen (EY) N:o 2535/2001 oikaisemisesta ja mainitusta asetuksesta poikkeamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1787/2003(2), ja erityisesti sen 29 artiklan 1 kohdan,
sekä katsoo seuraavaa:
(1) Euroopan yhteisöjen ja niiden jäsenvaltioiden sekä Puolan tasavallan välisestä assosiaatiosta tehdyn Eurooppa-sopimuksen kauppaa koskevien määräysten mukauttamisesta uusia keskinäisiä maatalousmyönnytyksiä koskevien neuvottelujen tulosten huomioon ottamiseksi tehtävän pöytäkirjan allekirjoittamisesta ja tekemisestä 27 päivänä maaliskuuta 2003 tehdyssä neuvoston päätöksessä 2003/263/EY(3) säädettyjen myönnytysten täytäntöönpanemiseksi ja yhteisön tuontikiintiömäärien kasvun vuoksi komission asetuksessa (EY) N:o 787/2003(4) korvataan erityisesti komission asetuksen (EY) N:o 2535/2001(5), sellaisena kuin se on viimeksi muutettuna asetuksella (EY) N:o 1157/2003(6), liitteessä I olevan I.B osan 1 kohta 1 päivästä toukokuuta 2003. Tässä yhteydessä lisättiin virheellisesti alaviite, jonka mukaan kiintiön mukainen tuonti on varattu tuotteille, joille ei ole myönnetty minkäänlaista tukea Puolaan vientiä varten ja jossa viitattiin myös tuotteisiin, joita kyseinen edellytys ei koske. Sen vuoksi mainittu edellytys olisi poistettava kyseisten tuotteiden osalta 1 päivästä toukokuuta 2003.
(2) Asetukseen (EY) N:o 2535/2001 on sisällytetty siihen viimeksi tehdyn muutoksen yhteydessä neuvoston päätöksestä 2003/465/EY(7) johtuvat soveltamissäännökset, jotka liittyvät tiettyjä maataloustuotteita koskevaan yhteisön ja Norjan välillä tehtyyn sopimukseen.
(3) Sopimuksessa määrätään myös kiintiöiden hallinnointijärjestelmän korvaamisesta 1 päivästä heinäkuuta 2003 siten, että nykyinen asetuksen (EY) N:o 2535/2001 III luvun 2 osaston mukainen IMA 1 -todistuksen myöntämiseen perustuva järjestelmä korvataan mainitun asetuksen I luvun 2 osastossa säädetyllä yhteen tuontitodistukseen perustuvalla järjestelmällä.
(4) Hallinnointiin liittyy hyväksymismenettely, jossa toimijoiden edellytetään jättävän hyväksymishakemukset kunkin vuoden 1 päivään huhtikuuta mennessä.
(5) Asetuksessa (EY) N:o 1157/2003 toimijat vapautetaan hyväksymismenettelystä asetuksen (EY) N:o 2535/2001 liitteessä I olevassa H osassa tarkoitettujen Norjaa koskevien tuontikiintiöiden 1 päivänä heinäkuuta 2003 avatun ensimmäisen erän osalta, koska 1 päiväksi huhtikuuta vahvistettua hyväksymishakemusten viimeistä jättöpäivää ei voitu enää noudattaa. Kyseisten kiintiöiden vuoden 2004 tammikuuksi vahvistetun toisen erän avaamista varten kyseisille toimijoille olisi säädettävä hyväksymistä koskevat yksityiskohtaiset siirtymäsäännöt.
(6) Asetus (EY) N:o 2535/2001 olisi oikaistava, ja sen vuoksi olisi poikettava mainitusta asetuksesta.
(7) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2535/2001 liitteessä I oleva I.B osa tämän asetuksen liitteellä.
2 artikla
1. Poiketen siitä, mitä asetuksen (EY) N:o 2535/2001 8 artiklan 1 kohdassa säädetään, hyväksyntä myönnetään kaikille toimijoille, jotka jättävät ennen 1 päivää joulukuuta 2003 mainitun artiklan yksityiskohtaisten sääntöjen mukaisen hyväksymishakemuksen mainitun asetuksen liitteessä I olevassa H osassa tarkoitettuja 1 päivänä tammikuuta avattavia 2004 tariffikiintiöitä varten.
2. Poiketen siitä, mitä asetuksen (EY) N:o 2535/2001 9 artiklassa säädetään,
a) toimivaltaisen viranomaisen on ilmoitettava mainitun asetuksen liitteessä I olevassa H osassa tarkoitettuja kiintiöitä koskevan hyväksynnän hakijoille hyväksymismenettelyn tuloksista 15 päivään joulukuuta 2003 mennessä;
b) hyväksyntä on voimassa ainoastaan kuusi kuukautta.
3. Poiketen siitä, mitä asetuksen (EY) N:o 2535/2001 10 artiklan 1 kohdassa säädetään:
a) jäsenvaltioiden on ilmoitettava komissiolle mainitun artiklan 3 kohdan säännösten mukaisesti 20 päivään joulukuuta 2003 mennessä luettelo toimijoista, jotka on hyväksytty osallistumaan mainitun asetuksen liitteessä I olevassa H osassa tarkoitettujen 1 päivänä tammikuuta 2004 avattavien kiintiöiden jakamiseen;
b) ainoastaan a alakohdassa tarkoitetussa luettelossa mainitut toimijat voivat jättää todistushakemuksia mainitun asetuksen liitteessä I olevassa H osassa tarkoitettuja 1 päivänä tammikuuta 2004 avattavia kiintiöitä varten 1 päivän tammikuuta ja 30 päivän kesäkuuta 2004 välisenä aikana.
3 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan sen voimaantulopäivästä lukuun ottamatta 1 artiklaa, jota sovelletaan 1 päivästä toukokuuta 2003.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 14 päivänä marraskuuta 2003.

Labels: 3
17